فۆرزا_ھۆرایزن_٥
یاریکردن
یاری فۆڕزا ھۆرایزن ٥ یارییەکی ڤیدیۆیی پێشبڕکێیە و لە شوێنێکی جیھانی کراوەدا لە نوێنەرایەتییەکی خەیاڵی مەکسیکدا جێگیرکراوە. ئەم یارییە خاوەنی گەورەترین نەخشەیە لە تەواوی زنجیرەی فۆڕزا ھۆرایزن کە بە ڕێژەی٥٠٪ گەورەترە لە فۆرزا ھۆرایزن ٤، ھەروەھا بەرزترین نمرەی لە زنجیرەی ھۆرایزن ھەیە. ئەم نەخشەیە لەلایەن بەڕێوەبەری یارییەکانەوە مایک براون وەک یەکێک لە ھەمەچەشنترین نەخشەکانی فۆڕزا ھۆڕایزۆن وەسف کراوە کە لەلایەن تیمەکەوە دروستکراوە. ئەم نەخشەیە گڕکان و کانییە چالاکەکان، دارستان و کەناراوەکان، پەرستگا کۆنەکانی ماددەکان و شارەکانی وەک شاری گواناخواتۆ لەخۆدەگرێت. یاریزانان دەتوانن بە ئازادی جیھانی کراوە بگەڕێن، ھەرچەندە دەتوانن بەشداری یارییە فرە یاریزانەکانیش بکەن و دۆخی ھەڵمەتەکان تەواو بکەن. ھەردوو ئۆتۆمبێلی پێشکەشکراو لە یارییەکەدا و کارەکتەری یاریزانەکە دەتوانرێت بە شێوەیەکی بەرفراوان تایبەتمەند بکرێت. یاریزانان دەتوانن ئاوازی تایبەت بۆ ئۆتۆمبێلەکان دروست بکەن، ھەروەھا گۆڕینەوەی بزوێنەر، گۆڕینەوەی درایف-تراین، یان کیتی بۆدی لەسەر ئۆتۆمبێلە تایبەتەکان ئەنجام بدەن. یارییەکە یەکەم یارییە لە زنجیرەکەدا کە پشتگیری لە شوێنپێھەڵگرتنی تیشکەکان دەکات لەسەر ئۆتۆمبێلەکان (ھەرچەندە ئەم تایبەتمەندییە تەنھا لە فۆرزاڤیستا بەردەستە). یارییەکە سیستەمێکی نوێی کەشوھەوا (کەشوھەوای ناوخۆیی) دەخاتە ڕوو کە یاریزانەکان دەتوانن سەردانی لایەکی نەخشەکە بکەن و بە شێوەیەکی دیار زریانێک ببینن. لەبەر ئەوەی مەکسیک وڵاتێکی زۆر فراوانە و بەرزاییەکانی زۆر فراوانە، چەندین کەشوھەوا لە یارییەکەدا بە یەکجار دەردەکەون. ئەو چوار وەرزە ھێشتا بوونیان ھەیە، بەڵام کاریگەرییان لەسەر یازدە بایۆمی ناوازە لە دەوروبەری نەخشەکەدا ھەیە. بۆ نموونە لە وەرزی وشکەساڵیدا زریانی خۆڵ دەردەکەوێت، لە کاتێکدا زریانی گەرم لە وەرزی زریانەکانی پایزدا ڕوودەدات. وردەکارییەکی دیکە لە دارستاندایە، کە ئێستا ژینگە کاردانەوەی دەبێت بەرامبەر بە کەشوھەوا. نموونەیەک گەڵاکانە کە لە ھەموو شوێنێکدا دەفڕن. ھەروەھا فۆڕزا ھۆڕایزۆن ٥ ئارکەدێکی تەواو نوێی ھۆڕایزۆن ئارکەد دەناسێنێت. پێکھاتووە لە زنجیرەیەک یاری بچووکی فرە یاریزان کە بەسەر نەخشەکەدا بڵاوبوونەتەوە. یەکێک لەم یارییە بچووکە فرە یاریزانانە ناوی «پیناتا پۆپ»ە، کە فڕۆکەی بارھەڵگری فێستیڤاڵی ھۆڕایزن پیناتا دەخاتە خوارەوە. ئامانج ئەوەیە یاریزانەکە زۆرترین پیناتا کۆبکاتەوە کە دەتوانێت بە کێبڕکێ لەگەڵ یاریزانەکانی تر. ھەروەھا "Event Lab" لەم یارییەدا ناسێندرا، ئامرازێک کە یاریزانەکان دەتوانن یاری و پاڵەوانێتی و زۆر شتی تر بەپێی ئارەزووی کەسی خۆیان دروست بکەن. لەم یارییەدا تایبەتمەندییەکی نوێ بە ناوی Forza Link ناسێندرا. بە گوتەی براون، ژیریی دەستکردە کە بەدواداچوون بۆ دۆخی ئێستای یاریزانەکان دەکات و یارمەتیان دەدات پەیوەندی و یاریکردن لەگەڵ یاریزانەکانی دیکە بە شێوەی ئۆنلاین ببەستن. ھەروەھا فۆرزا لینک دەتوانێت سیستەمی بەدواداچوونی یاریزانەکان بەیەکەوە ببەستێتەوە ئەگەر بانگھێشتنامەیەک لەلایەن یاریزانێکی ترەوە قبوڵ بکەیت. لە زنجیرەی فۆڕزا ھۆرایزن ڕێگە بە یاریزانان دەدرێت خاڵ و پاداشت کۆبکەنەوە بۆ ئەنجامدانی ھەندێک ئەرک. ھەندێک ئۆتۆمۆبیل تەنھا بە تەواوکردنی ڕێزلێنان دەتوانرێت قفڵیان بکرێتەوە. لەم یارییەدا زیاتر لە ١٨٠٠ "بۆنس" ھەیە بۆ یاریزانەکە. دۆخی یاری elimination battle royale کە لە فۆرزا ھۆرایزن ٤ ناسێندرا لەم یارییەشدا ئامادەیە، بێگومان یاریزانەکان سەرەتا بە ئۆتۆمبێلی ڤۆڵکسواگن بیتڵی ساڵی ١٩٦٣ دەست پێدەکەن لەبری مینی ساڵی ١٩٦٥. ئەم یارییە بۆ ئەم دۆخە دیزاین کراوە، بە پێچەوانەی وەشانی پێشوو کە دوای نمایشکردنی دۆخی «ناکاوت» وەرگرتووە. وەک وەشانی پێشوو یاریزانەکان دەتوانن ماڵەکانی ناو یارییەکە بکڕن، لە کابینە بچووکەکانی کەنار دەریاوە تا تەنانەت ھۆتێلێک، کە دەتوانێت پاداشتەکانی وەکو خولانەوەی ویل و گەشتە خێراکان بکاتەوە. یارییەکە زیاتر لە ٦٠٠ ئۆتۆمبێلی مۆڵەتپێدراوی تێدایە. فۆڕزا ھۆرایزن ٥ لە دوای بڵاوبوونەوەیەوە چەندین نوێکردنەوەی ناوەڕۆک و چاککردنی ھەڵەی بەخۆیەوە بینیوە. نوێکردنەوەی ناوەڕۆکی مانگانە ئۆتۆمبێلی نوێ، کۆکراوە، ھۆڕن، جل و بەرگ و زۆر شتی تر لەخۆدەگرێت. ئەم نوێکاریانە بەزۆری بابەتێکی دیاریکراویان ھەیە، بۆ نموونە نوێکردنەوەی زنجیرەی ٢ لە مانگی کانوونی دووەمی ٢٠٢١ بڵاوکرایەوە و ناوەڕۆکەکەی لە دەوری جەژنی کریسمس دەسوڕایەوە. ھەروەھا زۆرێک لە نوێکارییەکان گۆڕانکاری لە نەخشە تایبەتەکانی زنجیرەکان لەخۆدەگرن، بۆ نموونە نوێکردنەوەی زنجیرەی ٥ پارکێکی ناساند کە دەکەوێتە ناو یاریگایەکەوە بۆ نەخشەکە. ئەم یارییە یەکەم یاریە لە زنجیرەکەدا کە جگە لە وەرزەکان گۆڕانکاری نوێی نەخشە پێشکەش دەکات. یەکەم فراوانکردنی یارییەکە بەناوی فۆڕزا ھۆرایزن ٥: ھۆت ویلز لە ١٩ی تەممووز وەک جێگرەوەی یاری فۆرزا ھۆرایزن ٣: ھۆت ویلز بڵاودەکرێتەوە. ئەم ڕاگەیاندنە بە ھەڵە لە ڕێگەی لیستێکی ستێمەوە دزەپێکرا سێ ڕۆژ پێش ڕاگەیاندنی فەرمی.